AIŠKINAMASIS RAŠTAS

Dėl Molėtų rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute 2021-2022 mokslo metams nustatymo

1. Parengto tarybos sprendimo projekto tikslai ir uždaviniai:

Vadovaudamasi Mokyklų, vykdančių formaliojo švietimo programas, tinklo kūrimo taisyklėmis, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, Savivaldybės taryba iki gegužės 31 d. turi nustatyti 2021-2022 m. m. Molėtų rajono savivaldybės bendrojo ugdymo mokyklų mokinių skaičių kiekvienos klasės sraute ir klasių skaičių kiekviename sraute, Jei sudaromos jungtinės klasės, tai nustato iš kokių klasių sudaroma jungtinė klasė, ir nurodo kiekvienos klasės mokinių skaičių.

Mokyklų, vykdančių formaliojo švietimo programas, tinklo kūrimo taisyklių (toliau – Taisyklių), patvirtintų Lietuvos Respublikos Vyriausybės 2011 m. birželio 29 nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ 25.7 papunktyje nurodyta, kad „...Savivaldybės mokyklos klasėje ar jungtinėje klasėje mažesnis mokinių skaičius už Taisyklių 1 priede nustatytą mažiausią mokinių skaičių gali būti tik tais atvejais, kai savivaldybės mokyklos savininkas (dalyvių susirinkimas) bendrojo ugdymo mokyklai papildomai skiria mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų trūksta iki lėšų sumos, skiriamos iš Lietuvos Respublikos valstybės biudžeto atitinkamai klasei, turinčiai nustatytą mažiausią mokinių skaičių pagal Lietuvos Respublikos Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą.“ Taisyklių 1 priede nurodyta, kad mažiausias mokinių skaičius klasėse – 8. 1-8 kl. (kai 1-4 mokiniai klasėje) 0,33 sąlyginės klasės dydžiui bus skiriamos, o Savivaldybės turės prisidėti 0,67 dalimi šiai klasei išlaikyti. Mokymo lėšos 1-8 kl. (kai 5-7 mokiniai klasėje) 0,5 sąlyginės klasės dydžiui bus skiriamos, o Savivaldybė turės prisidėti 0,5 dalimi.

Gimnazijos III ir IV klasėse turi būti nemažiau kaip 12 mokinių. IV gimnazijos klasei priskiriamas sąlyginis klasių skaičius, lygus 1, tais atvejais, kai mokykloje nesudaromos III gimnazijos klasės su mažiau kaip 12 mokinių.

1. Siūlomos teisinio reguliavimo nuostatos:

Sprendimu siūloma nustatyti Molėtų rajono savivaldybės bendrojo ugdymo mokyklose mokinių skaičių kiekvienos klasės sraute ir klasių skaičių kiekviename sraute 2021-2022 mokslo metams, pagal kurį mokyklos galės formuoti klases, planuoti lėšas.

3. Laukiami rezultatai:

Teigiama: mokyklų bendruomenės žinos kiek klasių ir kokios bus formuojamos jų mokykloje 2021 -2022 mokslo metams.

Neigiamų: nepilnas klases reikia finansuoti iš Savivaldybės biudžeto.

1. Lėšų poreikis ir jų šaltiniai:

Valstybės biudžeto lėšos.

Mokykloje suformavus nepilnas klases dalį lėšų mokinių ugdymui turės pridėti Savivaldybė iš savo biudžeto. Alantos gimnazijoje suformavus nepilną III gimnazijos klasę, Giedraičių A.Jaroševičiaus gimnazijoje III ir IV gimnazijos klases, Suginčių pagrindinėje mokykloje 7 ir 9 klases iš Savivaldybės biudžeto reiktų pridėti 148 900 eurų.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų r. Alantos gimnazijoje nesusiformavus pilnai (12 mokinių) III gimnazijos klasei iš Savivaldybės biudžeto reiktų pridėti 38900 eurus mokinių ugdymui.

Molėtų r. Giedraičių Antano Jaroševičiaus gimnazijoje nepilnos klasės:

* III gimnazijos klasė tik 10 mokinių, iš Savivaldybės biudžeto reiktų pridėti 38900 eurų;
* IV gimnazijos klasė 7 mokiniai, iš Savivaldybės biudžeto reikia pridėti 38900 eurus.

Jeigu nebūtų formuojama nepilna klasė tai ŠMSM skirtų finansavimą IV klasei.

Molėtų r. Suginčių pagrindinė mokykla:

* 7 klasėje tik 6 mokiniai, iš Savivaldybės biudžeto finansuojama 0,5 komplekto 15200 eurų.
* 9 klasėje tik 5 mokiniai, iš Savivaldybės biudžeto finansuojama 0,5 komplekto, 17000 eurų.